กรมอนามัย หารือมาตรการยกระดับความปลอดภัยเปิดเรียน On-Site กรณีมีผู้ติดเชื้อโควิด-19 ในสถานศึกษา
กรมอนามัย กระทรวงสาธารณสุข จัดประชุมหารือมาตรการยกระดับความปลอดภัย เปิดเรียน On-Site กรณีมีผู้ติดเชื้อโควิด-19 ในสถานศึกษา ผ่านระบบ Zoom meeting โดยมี ดร.สุภัทร จำปาทอง ปลัดกระทรวงศึกษาธิการ เป็นประธาน พร้อมด้วย รศ.(พิเศษ) นพ.ทวี โชติพิทยสุนนท์ นายกสมาคมโรคติดเชื้อในเด็กแห่งประเทศไทย รศ.พลตรีหญิง ฤดีวิไล สามโกเศศ รองประธานราชวิทยาลัย  กุมารแพทย์แห่งประเทศไทย ดร.เกศทิพย์ ศุภวานิช รองเลขาธิการ กพฐ. ว่าที่ร้อยตรี ธนู วงษ์จินดา รองเลขาธิการ กพฐ. นายแพทย์สราวุฒิ บุญสุข รองอธิบดี กรมอนามัย และภาคส่วนที่เกี่ยวข้อง  เพื่อพิจารณาแนวทางใน 3 ประเด็นหลักคือ ประเด็นการจัดการเรียนการสอนแบบ On-site กรณีมีนักเรียนติดเชื้อโควิด-19 และเสี่ยงสูง ประเด็นการจัดการสอบสำหรับนักเรียนติดเชื้อโควิด-19 ที่สนามสอบ และประเด็นการบริหารจัดการวัคซีนโควิด-19 สำหรับครู และนักเรียนอายุ 5-18 ปี ซึ่งเป็นประเด็นที่นายกรัฐมนตรีมีความกังวลและห่วงใย โดยผลสรุปจากการประชุมครั้งนี้ จะได้เตรียมการนำเสนอเข้า ศปก. ศบค. ในวันพรุ่งนี้ (17 ก.พ.65) ต่อไป